b'\n_START_ARTICLE_\nTasavallassa tapahtuu\n_START_PARAGRAPH_\nTasavallassa tapahtuu oli Yle TV2 -kanavan ajankohtainen makasiiniohjelma 1970-luvun puoliv\xc3\xa4liss\xc3\xa4. Viihdett\xc3\xa4 ja asiaa yhdist\xc3\xa4v\xc3\xa4\xc3\xa4 ohjelmaa l\xc3\xa4hetettiin 24. syyskuuta 1975 l\xc3\xa4htien nelj\xc3\xa4n\xc3\xa4 iltana viikossa keskiviikosta lauantaihin. Elokuussa 1977 ohjelman tilalle tuli j\xc3\xa4lleen tauolla ollut Ajankohtainen kakkonen._NEWLINE_Ohjelmaa tuotti Hannu Vilpponen ja sen juontajina toimivat alkuvaiheessa Vuokko Niskanen ja Pekka Holopainen. Ohjelman viihdeosuuksista vastasi Jarmo Porola ja p\xc3\xa4\xc3\xa4lavastajana toimi Ensio Suominen. Ohjelman toimittajia olivat muiden muassa Risto Heikkil\xc3\xa4, Matti Karhu, Leo Lehdist\xc3\xb6, Erkki Rahkola ja Vesa Toijonen.'